open-index/open-wikipedia-markdown huggingface dataset:
De tidlige tre kongedømmer

**De tidlige tre kongedømmer** (108 f.Kr. – 57 f.Kr.) refererer til perioden etter kongedømmet Gojoseons oppløsning og før Goguryeo, Baekje og Silla oppstod som selvstendige kongedømmer. 

Etter at det kinesiske dynastiet Han erobret Gojoseon i 108 f. Kr., ble den nordlige delen av området erobret av Buyeo, Goguryeo, Okjeo, Dongye og andre mindre statsdannelser. Goguryeos anses å ha blitt etablert i 37 f. Kr., men er nevnt i kinesiske kilder så tidlig som år 75 f. Kr., kanskje enda tidligere. Kina etablerer fire prefekturer på den nordlige Koreahalvøya. Tre av disse faller raskt grunnet lokal motstand.  Goguryeo erobret etter hvert alle sine nabostater og ødela det siste kinesiske prefekturet i 313.

I sør hadde staten Jin blitt inndelt i en løs konføderasjon bestående av Jinhan, Byeonhan og Mahan, også kalt for Samhan. Baekje ble grunnlagt i 18 f. Kr. i Mahan og erobret etter hvert det hele. Silla ble etablert av seks lokale ledere i Jinhan, vanligvis fastsatt til 57 f. Kr., muligens senere. Byeonhan ble absorbert av Gayaføderasjonen, som til slutt ble erobret av Silla.

## Eksterne lenker
* Archaeology Wordsmith
* Daegu National Museum
Oropesa (distrikt i Antabamba)

**Oropesa** er et distrikt i provinsen Antabamba i regionen Apurímac i Peru. Distriktets nasjonale statistikkode er 030305 og hovedstaden er Oropesa.

Distriktet ble opprettet den 2. januar 1857.

## Landsbyer i distriktet Oropesa

## Referanser


## Eksterne lenker
* Censos Nacionales: XI de Población y VI de Vivienda 2007.
* INEI: Dispositivo Legal de los Distritos
* Pueblos del Peru: Oropesa  
* Oropesas koordinater
* provinsen Antabamba og provinsens distrikter
De senere tre kongedømmer

**De senere tre kongedømmer** (892–936) refererer til de tre tidligere koreanske kongedømmene Silla, Hubaekje («Senere Baekje») og Hugoguryeo («Senere Goguryeo») fram til kongedømmet Goryeo erobret det meste av Koreahalvøya i 936.

Hubaekje og Hugoguryeo mente begge å ha sitt utspring fra perioden «Tre kongedømmer», som ble samlet av Silla på 660-tallet, selv om Hugoguryeo ikke har så mye å gjøre med Goguryeo. Perioden var preget av uro under dronning Jinseong av Silla og blir ofte referert til som perioden mellom Gyeon Hwon sin grunnleggelse av Hubaekje fram til Goryeo forente alle kongedømmene på halvøya.

## Referanser


## Litteratur
* The Academy of Korean Studies, *Korea through the Ages Vol. 1*, The Editor Publishing Co., Seoul, 2005. ISBN 89-7105-544-8
Gaya (føderasjon)

**Gaya** (koreansk: 가야; Hanja: 加倻; RR: Gaya; MR: Kaya) var en føderasjon som lå rundt det sørlige elveløpet til Nakdongelva sør på Koreahalvøya. Føderasjonen vokste ut av den løse føderasjonen Byeonhan. Historikere plasserer Gaya-perioden til mellom

42 og 532. Arkeologiske utgravninger viser at bystater Byeonhan utviklet seg til en ny føderasjon, Gaya, som senere ble erobret av Silla. Funnene fra Gaya-kulturen består stort sett av gravsteder med innhold som er gravd ut av arkeologer. Disse er tidfestet til sent i det tredje århundre og tidlig i det fjerde århundre på steder som Daeseong-dong i Gimhae og Bokcheon-dong i Busan. Det som er funnet er kongegraver.

Gaya var under sterkt press fra Goguryeo mellom 391 og 412, men den siste delen av føderasjonen holdt det gående til Sillas erobring av området i 562. Erobringen var en straff for å ha gitt støtte til Baekje i krigen mot Silla.

## Galleri

Fil:Gold Crown access NT138.jpg|Gullkrone med pynt
Fil:Pressapochista15.jpg|Drikkebeger fra Gaya, som viser forbindelsen til den persiske kulturen via Silkeveien til Korea
Fil:Pressapochista13.jpg|Pottemakeri fra Gaya på utstilling i National Museum of Korea
Fil:Pressapochista5.jpg|Ornamenter fra Daeseong-dong
Fil:Pressapochista8.jpg|Jernhjelm, laget av jern fra området rundt Nakdongelva 
Fil:PressapochistaA.jpg|Gaya-krone
Fil:Korea-Gaya_Warrior.jpg|Gaya-soldat


## Referanser


## Eksterne lenker
*
8. serierunde i Tippeligaen 2012

**8. serierunde i [[Tippeligaen 2012]]** startet lørdag 12. mai klokken 16:00 med Stabæk mot Molde og Tromsø mot Vålerenga klokken 18:00. Runden fortsatte med resten av kampene søndag 13. mai, fem kamper klokken 18:00 og runden avsluttes med hovedkampen Lillestrøm mot Brann på Åråsen Stadion klokken 20:00.

__NOTOC__
## Fakta
### Stabæk &ndash; Molde

### Tromsø &ndash; Vålerenga

### Sandnes Ulf &ndash; Rosenborg

### Sogndal &ndash; Viking

### Aalesund &ndash; Strømsgodset

### Fredrikstad &ndash; Haugesund

### Hønefoss &ndash; Odd Grenland

### Lillestrøm &ndash; Brann

## Eksterne lenker
*  *(Mål, kort, bytter etc.)*
* AltOmFotball  *(Spillerbørs)*
* live.tv2sporten *(Lagoppstillinger)*
Pyrrhiades lucagus

***Pyrrhiades lucagus*** er en sommerfugl som hører til familien smygere (Hesperiidae).

## Utseende
En nokså stor (vingespenn 45-55 millimeter) og kraftig smyger. Vingene og kroppen er svartblå, hodet rødt.

## Utbredelse
Arten er utbredt i Vest-Afrika.

## Systematisk inndeling
Arten ble tidligere plassert i slekten *[[Coeliades]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Coeliadinae Edwards, 1937 
*************** Slekten *[[Pyrrhiades]]* Lindsey & Miller, 1965 
**************** *Pyrrhiades lucagus* (Cramer, 1777)

## Kilder
* Brower, A.V.Z. og Warren, A. (2007) *Pyrrhiades* på *Tree of life* http://tolweb.org/Pyrrhiades_lucagus/
* Markku Savela's Lepidoptera and some other life forms: Sjekkliste over artene. Hentet 6.5. 2012.
* Butterflies of Ghana - *Pyrrhiades lucagus* https://web.archive.org/web/20160317023146/http://butterflies.bcghana.org/info.php?nem=Pyrrhiades&faj=lucagus

## Eksterne lenker
*
Jin (Korea)

**Jin** (eller **Jin-riket**) var en tidlig koreansk stat som i jernalderen strakk seg over en stor del av Koreahalvøya i det andre og tredje århundre f. Kr.. I nord grenset Jin til det koreanske kongedømmet Gojoseon. Jins hovedstad lå noe sør for Hanelva. Jin ble senere oppløst i de tre løse føderasjonene Samhan, bestående av Jinhan, Byeonhan og Mahan. Alle tre mente å være Jin-statens etterfølger.

Det er ikke avklart hvor godt definert staten Jin var, og det kan godt være at den var en føderasjon like løs som Samhan. Men ettersom Jin hadde kontakt med Wiman Joseon og egen ambassade ved det kinesiske Han-dynastiets hoff, så var det nok snakk om en viss sentralmakt. Wiman Joseon forsøkte på sin side å hindre kontakt mellom Jin og Kina.

Kong Jun av Gojoseon skal ha flyktet til Jin etter at Kong Wiman erobret trona og etablerte Wiman Joseon. Sjebnen til Jin synes uklar. Noen kilder mener Jin ble til føderasjonen Jinhan, andre at Jin ble delt i de tre delene som senere ble til Samhan.

Navnet Jin ble brukt for å navne Jinhan og «Byeonjin» en form av Byeonhan. Mahans konge kalte seg selv for Kong Jin, for å markere et kongedømme som strakk seg utover hele Samhan.

## Litteratur
*Lee, C.-k.  (1996).  The bronze dagger culture of Liaoning province and the Korean peninsula.  *Korea Journal* 36(4), 17-27. https://web.archive.org/web/20070311104740/http://www.ekoreajournal.net/archive/detail.jsp?VOLUMENO=36&BOOKNUM=4&PAPERNUM=2
*Lee, K.-b.  (1984).  *A new history of Korea.* Tr. by E.W. Wagner & E.J. Schulz, based on the 1979 rev. ed.  Seoul: Ilchogak.  ISBN 89-337-0204-0.
Enkeltdistanse-VM på skøyter 2012 – 1000 meter damer

**Damenes 1&nbsp;000 meter-mesterskapsløp under [[Enkeltdistanse-VM på skøyter 2012]]** ble avholdt på IJsstadion Thialf, Heerenveen den 24. mars 12.00 lokal tid.

Christine Nesbitt var regjerende verdensmester og er regjerende olympisk mester.
Christine Nesbitt (vant 4 løp pluss finalen) og Heather Richardson (vant 1 løp) og tilsammen vant de alle seks 1&nbsp;000 m-løpene under verdenscupen i hurtigløp på skøyter 2011/12.
Nesbitt vant 1&nbsp;000 m-cupen for 2012.

Canadiske Christine Nesbitt forsvarte sin tittel på 1&nbsp;000 m.

## Rekorder
Før konkurransen var gjeldende verdensrekord, mesterskapsrekord og banerekord:

Det ble ingen forbedringer på noen av disse rekordene i dette mesterskapet.

## Medaljevinnere

## Resultater

## Referanser
Chalet Girl

***Chalet Girl*** er en britisk romantisk komedie fra 2011 regissert av Phill Traill. Hovedrollene spilles av Felicity Jones og Ed Westwick.

## Handling
Kim Matthews (Felicity Jones) var et fantastisk skateboardtalent, helt til hennes mor ble drept i en bilulykke, og hun bestemmer seg for å slutte for å få seg en jobb og hjelpe faren med å betale regninger. Hun søker på en jobb som *chalet girl*, en som jobber for rike mennesker som bor i alpene, til tross for at hun aldri har vært i alpene. Hun får opprinnelig ikke jobben, men når en av jentene brekker beinet og må trekke seg, får Kim sjansen i siste øyeblikk. Hun får hjelp av en annen *chalet girl*, Georgie (Tamsin Egerton), som hun ikke kommer på godfot med til å begynne med. Hun møter også Jonny (Ed Westwick), som er mannen hun jobber for, og som hun er tiltrukket av fra første øyeblikk, og det er tydelig at han liker henne tilbake. Imidlertid er Jonny forlovet med den bortskjemte Chloe (Sophia Bush).

Kim hater jobben sin, og hun savner familien og skateboardet. Hun vil egentlig ikke noe annet enn å dra hjem igjen. Men så dukker det opp en fantastisk mulighet – en snowboardkonkurranse i nærområdet med en seierssjekk på 25,000 dollar. Siden Kim trenger pengene bestemmer hun seg for å melde seg på. Det er ett problem; hun kan ikke stå på snowboard, og det er mye vanskeligere enn hun først antar å overføre skateboardegenskapene til snowboardet. Men snowboardeksperten Mikki (Ken Duken) ser talentet hennes og bestemmer seg for å hjelpe henne. Kan de klare det umulige?

## Rolleliste

## Referanser


## Eksterne lenker
*
Grønt Norge

**Grønt Norge** var et norsk selskap, etablert i 2010, som opplevde stor medieinteresse. Selskapet hevdet å ha utviklet og lansert en ny type solcellelader for iPhone. I 2012 ble det derimot avdekket at store deler av virksomheten var oppspinn. Selskapets produsent Acever hevdet først at de ikke hadde blitt betalt utestående. 11. mai 2012 innrømmet administrerende direktør Waleed Ahmed videre at flere av selskapets uttalelser i media hadde vært usanne.

## Avsløringen av Grønt Norge
Waleed Ahmed og Flemming Bordoy var tenåringer da de våren 2010 kom i medienes søkelys med det de hevdet var deres oppfinnelse, en solcellelader for iPhone. Gjennom titalls avisoppslag og omtaler i media ble de hyllet for sin gründervirksomhet. Waleed Ahmed ble rost av Trond Giske og invitert til kronprinsparet på Skaugum. Innovasjon Norge Telemark omtalte Ahmed som «Norges Mark Zuckerberg».

Det fantes flere konkurrenter som laget tilsvarende solcelleladere. Selskapet hevdet at deres egne produkt hadde egenutviklet teknologi som gjorde laderne unike, at de kunne lade under innelys på noen få timer og ikke bare fra sollys, men også under kunstig lys. Dette sto det imidlertid ingenting om i Grønt Norges patentsøknad, og tester viser at det ikke fungerer. I 2012 innrømmet selskapet at dette også var et påfunn, gründerne oppdaget nemlig at ladeindikatoren lyste under innelys, selv om dette lyset i praksis ikke var sterkt nok til å lade batteriet.

I etterkant av avsløringen ble Grønt Norge saksøkt av deres tidligere produsent Affirmative Solutions og Innovasjon Norge vurderte å kreve tilbake den økonomiske støtten til selskapet.. Partneren Flemming S. Bordoy stod 25. mai 2012 fram i *[[E24]]* og hevdet at han var intetanende om at han var del av et luftslott. Han sa videre at Waleed Ahmed hadde lurt alle, inkludert ham selv, da han snakket om Grønt Norges gigantavtaler verden over.. NRK P3 publiserte 4. oktober 2012 en dokumentar om Grønt Norge med tittelen «Millionbløffen?».

## Referanser


## Eksterne lenker
* Millionbløffen?
Badamia

***Badamia*** er en slekt av sommerfugler som hører til familien smygere (Hesperiidae).

## Utseende
Middelsstore til nokså store (vingespenn ca. 60 millimeter), kraftige, smalvingede smygere. På farge er de brune med enkelte lyse flekker. Bakvingens ytterkant er litt innbuktet bakerst, slik at bakhjørnet blir framskytende.
 
## Levevis
Larvene lever på planter i slektene *Combretum* og *Terminalia* (familien Combretaceae).
Disse sommerfuglene holder til i skog og skogkanter, og unngår vanligvis direkte solskinn.

## Utbredelse
Artene er utbredt i Sørøst-Asia og Australia.
*B. exclamationis* finnes like fra India i vest til Australia i øst, mens *B. atrox* bare lever på Fiji.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Coeliadinae Edwards, 1937 
*************** Slekten *Badamia* Moore, 1881 
**************** *[[Badamia atrox]]* (Butler, 1877)
**************** *[[Badamia exclamationis]]* (Fabricius, 1775)

## Kilder
* Brower, A.V.Z. og Warren, A. (2007) *Badamia* på *Tree of life* http://tolweb.org/Badamia/
* Markku Savela's Lepidoptera and some other life forms: Sjekkliste over artene. Hentet 6.5. 2012.

## Eksterne lenker
*
Intinksjon

**Intinksjon** foregår under nattverden og betyr å dyppe brødet i vin/Kristi blod.Andreas Heinz: «Intinktion». I: Walter Kasper (utg.): *Lexikon für Theologie und Kirche*. 3. Auflage. Band 5. Herder, Freiburg im Breisgau 1996, Sp. 565.

I evangeliene står det at Jesus først brøt brødet og ga det til disiplene, etterpå ga han dem vin. Intinksjon har derfor tradisjon langt tilbake i kirkens historie. Intinksjon er ikke vanlig i den lutherske tradisjon, men den begrunnelse at når brødet dyppes i vin, heter det ikke lenger at de drikker vinen.

I den katolske kirkes latinske ritus er det presten konsumerer fra kalken. Intinksjon er ikke utelukket, i noen land vanlig, men katolsk universalkirkelig slett ikke alminnelig. I Norge er det opp til hver enkelt kirkemenighet, med godkjenning av biskopen, å avgjøre om intinksjon kan brukes som et alternativ under nattverden. Det som da er vanligst, er at de som er med under gudstjenesten går frem til alteret, der presten etter det den kommunisererer ønsker dypper hostien i kalken med Kristi blod, og legger den på kommunikantens tunge. Metoden minimerer og ikke utelukker risikoen for at dråper av Kristi blod drypper på gulvet; dette kan ytterligere forebygges med å holde et fat eller et klede mellom kalt og munn. Metoden er da visuelt også i pakt med at nattverdighet er noe man gies, ikke noe man forsyner seg av. Særkalk eller beger er da ikke aktuelt.

I den angelikanske kirke i England er intinksjon heller ikke særlig utbredt. 
## Referanser
Waleed Ahmed

**Waleed Ahmed** (født 1991) er en norsk bedrager fra Skien og Ytre Enebakk. Han kom i medias søkelys da han i 2009 startet selskapet Grønt Norge sammen med sin daværende partner Flemming Bordoy, ved hjelp av pengestøtte fra Innovasjon Norge.

Waleed Ahmed og Grønt Norge ble fremhevet ved flere anledninger. I 2011 inviterte kronprinsparet Grønt Norge til middag på Skaugum. Til stede var blant andre dronning Rania av Jordan, Gro Harlem Brundtland, Kofi Annan, professor Muhammad Yunus og Ted Turner, CNN-gründer og styreleder i UNF. Deretter ble han invitert av kronprins Haakon Magnus, i regi av stiftelsen Global Dignity, til å snakke om verdighet.

Våren 2012 publiserte *[[Dagens Næringsliv]]* en artikkel hvor det ble hevdet at Grønt Norge var en «ren bløff» Waleed Ahmed krevde først full renvasking fra anklagene i artikkelen, men innrømte senere at det meste han og hans partner hadde uttalt om Grønt Norges bestillinger og overskudd «var heftige overdrivelser eller ren fantasi.»

I september 2012 ble Waleed varetektsfengslet i Los Angeles for å ha solgt rettigheter til skandinaviske Justin Bieber-konserter – rettigheter han ikke hadde – til en amerikansk investor. I mars 2013 sa han seg skyldig i bedragerianklagene. I mars 2014 ble han dømt til fengsel i elleve år. Dommen var to år strengere enn aktoratets påstand.

I etterkant av tiltalen i USA ble Waleed Ahmed også tiltalt for forsikringssvindel i Norge. Videre skal han ha lurt en sveitsisk mann. Ahmed har fått en kjennelse mot seg og det ble gitt medhold i arrest på tre millioner norske kroner.

Et av hans selskaper (Waleed Ahmed Invest Limited) ble i 2013 kunngjort oppløst av Brønnøysundregistrene.

I februar 2022 ble Waleed Ahmed løslatt etter 9 og et halvt år i amerikanske fengsler.

## Dokumentarfilm
I  2017 fikk Motlys  kroner i støtte fra Norsk filminstitutt for å produsere en dokumentar om Ahmed og totalbudsjettet var på . Filmen skal regisseres av  og produseres av Thomas Robsahm,  og . Dokumentaren blir utført i samarbeid med Zentropa Sverige, Snake Oil med ytterligere støtte fra Fritt Ord, SFI, DR, YLE og SVT. Dokumentaren har i tillegg fått ytterligere støtte på  fra Nordisk Film & TV-fond og 350 000 NOK av svensk filminstitutt.

## Referanser
Elgar Howarth

**Elgar Howarth** (1935–2025) var en britisk komponist og dirigent. Howarth var også kjent under pseudonymet **W. Hogarth Lear**.

Howarth ble utdannet ved University of Manchester og Royal Northern College of Music (RNCM) i 1950-årene. Sammen med medstudenter som Harrison Birtwistle, Peter Maxwell Davies, John Ogdon og Alexander Goehr dannet han ved RNCM New Music Manchester Group, et nettverk som organiserte framføringer av seriell musikk og annen samtidsmusikk.

Etter endt utdannelse jobbet han som trompetist ved Royal Opera House. Han jobbet etter det som dirigent med blant annet London Sinfonietta. Som komponist var Howarth mest kjent for sin messingmusikk. Flere av hans verk har blitt urfremført av den svenske trompetisten Håkan Hardenberger. Han samarbeidet med flere brassband, deriblant Grimethorpe Colliery Band og Eikanger-Bjørsvik Musikklag. Howarth regnes for å være blant de mest betydningsfulle komponistene innen sin genre.

I 1993 ble Elgar Howarth tildelt Iles-medaljen for betydelige bidrag til brassbandbevegelsen.

## Referanser


## Eksterne lenker
* 
*
Bad Honnef

**Bad Honnef** er en by i Nordrhein-Westfalen i Tyskland. Den ligger langs grensen til Rheinland-Pfalz, ikke langt fra Bonn. Nord for byen ligger Drachenfels-fjellene som er del av Siebengebirge.

Bad Honnef har siden 1897 vært en spaby. Kanseleren Konrad Adenauer bodde i bydelen Rhöndorf etter krigen, og døde der i 1967.

## Bilder

File:Aegidienberg.jpg|Aegidienberg
File:2022-04-28 St. Johann Baptist (Bad Honnef) DSC00769.jpg|Døperen Johannes' kirke
File:Honnef-010.JPG|Flyfoto av Bad Honnef Sentrum


## Referanser


## Eksterne lenker
*
Prometheus (film)

***Prometheus*** er en britisk-amerikansk science fiction-film fra 2012. Den er regissert av Ridley Scott, og har Noomi Rapace, Michael Fassbender, Idris Elba, Logan Marshall-Green og Charlize Theron i hovedrollene. Filmen finner sted i det samme universet som *[[Alien (filmserie)|Alien]]*-filmene, men handlingen er lagt til før den første filmen. Den er imidlertid laget som en original film.

## Handling
Vi er på slutten av det 21. århundre. En gruppe arkeologer reiser gjennom universet i romskipet «Prometheus» på et oppdrag om å finne tegn til liv i verdensrommet. Forskerne blir fanget på en planet full av intelligente romvesener, og mens de kjemper for å overleve blir det klart at rasen de møter ikke kun er en fare for dem selv, men for hele menneskeheten.

## Rolleliste
* Noomi Rapace som Elizabeth Shaw
* Michael Fassbender som David
* Idris Elba som Janek
* Logan Marshall-Green som Charlie Holloway
* Charlize Theron som Meredith Vickers
* Guy Pearce som Peter Weyland
* Sean Harris som Fifield
* Rafe Spall som Millburn
* Emun Elliott som Chance
* Benedict Wong som Ravel
* Kate Dickie som Ford
* Patrick Wilson som Shaws far
* Lucy Hutchinson som unge Shaw

## Produksjon
Gemma Arterton, Carey Mulligan, Anne Hathaway, Abbie Cornish og Natalie Portman ble vurdert for rollen som Elizabeth Shaw. Michelle Yeoh og Angelina Jolie ble vurdert til rollen som Meredith Vickers.

Filmen hadde et budsjett på et sted mellom 120 og 130 millioner dollar.

## Mottakelse
Filmen ble dårlig mottatt av anmelderen i det kjente amerikanske underholdningsbladet *[[Variety]]*. Den fikk bedre mottakelse av den amerikanske filmkritikeren Roger Ebert som gav den fire av fire stjerner.

## Referanser


## Eksterne lenker
* 
*
Men in Black 3

***Men in Black 3*** er en sci-fi-actionkomedie fra 2012. Filmen er regissert av Barry Sonnenfeld, og har Will Smith, Tommy Lee Jones og Josh Brolin i hovedrollene.

## Handling
Boris the Animal (Jemaine Clement), et romvesen av den spesielt onde sorten, rømmer fra romfengselet Agent K (Tommy Lee Jones) bygget på månen, og dreper den unge Agent K (Josh Brolin) i 1969. Dette gjør at K aldri fikk bygget fengselet, noe som endrer hele fremtiden og setter jordkloden i fare. Agent Ks partner Agent J (Will Smith) må reise tilbake i tiden til 1969 og jobbe med den unge Agent K for å stoppe Boris the Animal og redde nåtiden. Underveis finner J ut uventede hemmeligheter om sin partner, blant annet at han alltid har vært forelsket i Agent O (eldre O spilt av Emma Thompson, yngre O spilt av Alice Eve). De må også samarbeide med det sympatiske, om enn noe nevrotiske romvesenet Griffin (Michael Stuhlbarg), som har evnen til å se forskjellige versjoner av fremtiden.

## Om filmen
Filmen kom på kino 25. mai 2012. Den hadde et budsjett på 225 millioner dollar, og spilte inn 624 millioner dollar på verdensbasis, ifølge Box Office Mojo.

## Rolleliste

## Trivia
* Gemma Arterton skulle opprinnelig spilt den unge Agent O, men måtte trekke seg grunnet andre prosjekter.
* Sacha Baron Cohen ble vurdert for rollen som Boris.
* Agent J drar tilbake til år 1969, 43 år tilbake i tid, for å redde den unge Agent K. Josh Brolin, som spiller den yngre versjonen, er kun 21 år yngre enn Tommy Lee Jones, som spiller den eldre versjonen.
* Dette er den første filmen Will Smith spiller i siden desember 2008, da han var med i *[[Seven Pounds]]* – altså 3,5 år før *Men in Black 3* kom ut. Det er samtidig den lengste perioden Smith har gått uten å spille inn film siden han startet i 1990.

## Eksterne lenker
* 
*
Auckland Mounted Rifles Regiment

**Auckland Mounted Rifles Regiment** var et newzealandsk dragonregiment som ble opprettet for tjeneste under første verdenskrig. Det ble som en sammenslåing av 3rd (Auckland) Mounted Rifles, 4th (Waikato) Mounted Rifles og 11th (North Auckland) Mounted Rifles. De tjenestegjorde i Midtøsten og tok del i slaget om Gallipoli. Som del av New Zealand Mounted Rifles Brigade (del av Anzac Mounted Division) tok de del i kampene i Sinai og Palestina.

## Kilder
*
Konfliktåret 1731

## Pågående konflikter
*Korsikarevolten (1729–1732)
*Afsharid-osmanske krig (1730–1735)
**Afsharid-riket på den ene siden
**Det osmanske rike på den andre siden
*Cresapkrigen (1730–1739)
**Pennsylvania på den ene siden
**Maryland på den andre siden

## Hendelser

## Fødsler

## Dødsfall

## Referanser
Fransk Kamerun

**Fransk Kamerun** (fransk: *Cameroun*) var et fransk mandatområde i Vest-Afrika som i dag utgjør størstedelen av Kamerun.

Området som i dag utgjør Kamerun ble annektert av Tyskland som protektorat under kappløpet om Afrika på slutten av 1800-tallet. Under første verdenskrig ble området okkupert av franske og belgiske styrker. Etter krigen ble Kamerun delt inn i to mandatområder av Folkeforbundet, to britiske områder i vest som ble styrt sammen med den britiske kolonien Nigeria og et fransk område i øst. 

Fransk Kamerun ble selvstendig i januar 1960 og Nigeria skulle bli selvstendig senere samme år. Det skapte et problem med hva man skulle gjøre med Britisk Kamerun. Det ble avholdt folkeavstemning i 1961 og den nordlige delen av Britisk Kamerun sluttet seg til Nigeria mens den sørlige delen ble del av Kamerun.

## Eksterne lenker
*
Kristine Riis

**Kristine Riis** (født 1982) er en norsk komiker og skuespiller.

Sammen med Live Nelvik og Siri Kristiansen var Riis programleder for *[[Drillpikene]]* på NRK P3. Hun var også gjesteprogramleder i *[[Torsdag kveld fra Nydalen]]* og gestaltet rollen som Benedicte i serien *[[Nissene over skog og hei]]*. I 2012 var hun med i ''Løvebakken'', før en periode som programleder for *Vaken med P3 och P4* i Sveriges Radio. 

Hun ble fast medlem av *[[Underholdningsavdelingen (TV-program, 2013)|Underholdningsavdelingen]]* på NRK1 fra våren 2015. Med Christian Mikkelsen ledet hun *[[Gullsnutten]]* i 2015 og 2016. Kristine Riis spiller Liv i serien *[[Vikingane]]*, som hadde premiere på NRK1 i 2016. De to første sesongene av serien er også spilt inn på engelsk. Hun spiller Liv i den engelske versjonen *Norsemen*, som ble gjort tilgjengelig på Netflix i 2017. Riis er også fast programleder i *[[Nitimen]]* på NRK P1.

Riis var samboer med komiker Jon Niklas Rønning.

## Referanser


## Eksterne lenker
* 
*
Albert Bierstadt

**Albert Bierstadt** (født 7. januar 1830 i Solingen i Tyskland, død 18. februar 1902 i New York) var en tyskfødt amerikansk maler som spesialiserte seg på landskapsmalerier.

## Liv og virke
### Bakgrunn
Lite er dokumentert om Bierstadts tidligste liv. Han ble født i Solingen i Tyskland. I 1832, da han var to år gammel, utvandret og bosatte familien seg i New Bedford i Massachusetts. Byen var på denne tiden et viktig sentrum for amerikansk hvalfangst, var rik på kultur og velstående. Bierstads far arbeidet på en vingård, der de konstruerte tønner og vinfat. Bierstad var som tenåring interessert i utflukter og kunst, noe han kombinerte i majoriteten av tiden som maler. Hvem som opplærte Bierstad i å male er ukjent, men han fikk trolig mye tips fra andre malere i sitt kunstmiljø. I 1850, da Bierstad var 20 år, fikk han tilbudet om å få en profesjonell karriere som kunstlærer.

### Kunstnerkarriere
Senere, i 1853, reiste Bierstad til Düsseldorf, for å videreutvikle kunstferdighetene. Bierstadt begynte å bruke olje i maleriene, og samarbeidet ofte med de andre studentene. Han dedikerte fort all sin tid til å male, både med olje og tegning.

Tilbake i USA reiste Bierstadt rundt om i landet, og var ofte med på naturekspedisjoner for å finne inspirasjon til sine malerier. Han fortsatte å besøke det amerikanske vestlandet gjennom hele sin karriere.

Bierstadt malte naturlandskapene svært realistiske, men den romantiske sjangeren er inkludert i nesten alle maleriene. For eksempel malte han ofte fjelltoppene litt høyere, gresset litt grønnere, innsjøene litt mer blanke eller himmelen mer blå; noe som var typisk for romantikken. Han malte med andre ord verden slik han syntes den burde sett ut. Derfor er mange av bildene misvisende i forhold til realiteten, og er ofte sminket opp eller overdrevet.

Da Bierstad døde i 1902 hadde han over 500 ferdig oljemalerier, men eide totalt ca 4000 kunstverk.

## Billedgalleri

Bierstadt Albert Yosemite Valley Yellowstone Park.jpg
Bierstadt Albert Staubbach Falls Near Lauterbrunnen Switzerland.jpg
HRSOA AlbertBierstadt-Storm in the Mountains.jpg
Gosnold at Cuttyhunk.jpg
Bierstadt - Among the Sierra Nevada Mountains - 1868.jpg
Albert Bierstadt - The Marina Piccola, Capri.jpg
Albert Bierstadt - The Rocky Mountains, Lander's Peak.jpg
Looking Down Yosemite-Valley.jpg
Albert Bierstadt - A Storm in the Rocky Mountains, Mt. Rosalie - Google Art Project.jpg
Sierra Nevada Albert Bierstadt circa 1871.jpeg
Albert Bierstadt 001.jpg
AlbertBierstadt-Bernese Alps 1859-2.jpg


## Referanser


## Eksterne lenker
* White Mountain paintings by Albert Bierstadt 
* Museum of Nebraska Art MONA Moment
* Gallery of Bierstadt's Paintings 
*  The Winterthur Library  Overview of an archival collection on Albert Bierstadt.
* Albert Bierstadt Paintings Gallery 345 images online
* The R.W. Norton Art Gallery: Albert Bierstadt's Biography
Karl Jan Solstad

**Karl Jan Solstad** (1936–2025) var en norsk skoleforsker, dr. philos. og seniorforsker ved Nordlandsforskning.

Han ble mag.art. i pedagogikk ved Universitetet i Oslo i 1966, og var universitetslektor der frem til han ble utnevnt til professor i pedagogikk ved det nylig etablerte Universitetet i Tromsø i 1972. Etter ett år som direktør ved det da nystartede Nordlandsforskning i Bodø, begynte han i 1985 som skole- og utdanningsdirektør i Nordland. Han ble i 1999 ansatt som seniorforsker ved Nordlandsforskning og året etter utnevnt til professor II ved Høgskolen i Nesna.

Han tok graden dr.philos. ved Universitetet i Oslo i 1995.

## Referanser


## Eksterne lenker
* https://web.archive.org/web/20120124075838/http://nordlandsforskning.no/ansatte/vitenskapelig-ansatte/70-karl-jan-solstad
Grønn argusfisk

**Grønn argusfisk** er en liten brakkvannsfisk som har en vid utbredelse i det indopasifiske området. 

Arten kan bli opptil 38&nbsp;cm lang, men 20&nbsp;cm er en mer vanlig lengde. Kroppen er sterkt flattrykt fra sidene. Fargen er lys med svarte, eller av og til røde, flekker.

Grønn argusfisk lever i elvemunninger og mangrovesumper. Den er vanlig i et enormt område fra Kuwait i vest, til sørlige Japan i nord og Ny-Caledonia i sør.  Arten finnes kanskje østover helt til Tonga, Samoa og Selskapsøyene.

## Eksterne lenker
* 
*
Cecily von Ziegesar

**Cecily Brooke von Ziegesar** (født 27. juni 1970 i New York City) er en amerikansk forfatter som er kjent for romanserien som dannet utgangspunktet for den amerikanske TV-serien *[[Gossip Girl]]*.

Serien *It Girl* er en spin-off fra *Gossip Girl* og handler om Jenny Humphrey. Serien er skrevet av en ghostwriter med hjelp av von Ziegesar. Serien *[[Carlyle-trillingene]]* er egentlig skrevet av Annabelle Vestry, selv om noen utgaver oppgir Ziegesar som forfatter.

Cecily von Ziegesar er av tysk avstamning, men hun er født og oppvokst i New York. Som barn ønsket hun å bli ballerina, men hun kom ikke inn på danseskolen. Hun har arbeidet i lokalradio i Budapest.

## ''Gossip Girl''
* 0. Det måtte bli deg (It had to be you) (2007) 
* 1. Gossip girl (Gossip Girl) (2002) 
* 2. Husk at dere elsker meg (You Know You Love Me) (2002) 
* 3. Det eneste jeg vil ha er alt (All I Want Is Everything) (2003) 
* 4. Fordi jeg fortjener det (Because I'm Worth It) (2003) 
* 5. Sånn vil jeg ha det (I Like It Like That) (2004) 
* 6. Du er den jeg vil ha (You're the One That I Want) (2004) 
* 7. Ingen over, ingen ved siden (Nobody Does It Better) (2005) 
* 8. Aldri mer sammen (Nothing Can Keep Us Together) (2005) 
* 9. Som i en drøm (Only In Your Dreams) (2006) 
* 10. Aldri lyve for deg (Would I Lie To You?) (2006)  
* 11. Ikke glem meg (Don't You Forget About Me) (2007)  
* 12. (I Will Always Love You) (2009)

## It girl
#  It girl (The It Girl)(2005)
#  På alles lepper (Notorious)(2006)
#  Bare en lek (Reckless)(2006)
#  Hemmeligheter (Unforgettable)(2007)
#  Den heldige (Lucky)(2007)
#  Farlige fristelser (Tempted)(2008)
#  Beryktet (Infamous)(2008)
#  Beundret (Adored) (2009)
# (Devious)(2009)
# (Classic)(2010)

## Referanser




## Eksterne lenker
*
Enkeltdistanse-VM på skøyter 2012 – 10000 meter herrer

**Herrenes 10&nbsp;000 meter-mesterskapsløp under [[Enkeltdistanse-VM på skøyter 2012]]** ble avholdt på IJsstadion Thialf i Heerenveen lørdag den 24. mars 12.52 lokal tid.

Bob de Jong var regjerende mester. Lee Seung-hoon er regjerende olympisk mester.Bob de Jong og Jorrit Bergsma var de eneste med seire på 10&nbsp;000&nbsp;m under verdenscupen i hurtigløp på skøyter 2011/12.Førstnevnte vant også hele 5&nbsp;000m/10&nbsp;000m-cupen for 2012.

Nederlandske Bob de Jong forsvarte sin tittel på 10&nbsp;000 m, og vant som han gjorde i 1999, 2003, 2005 og 2011.

## Rekorder
Før konkurransen var gjeldende verdensrekord, mesterskapsrekord og banerekord:

Det ble ingen forbedringer på noen av disse rekordene i dette mesterskapet.

## Medaljevinnere

## Resultater
} || 6 || o ||align=left| Bart Swings ||align=left|  ||  ||  ||
|}

## Referanser
Argusfisker

* grønn argusfisk (*Scatophagus argus*) 	
* *Scatophagus tetracanthus* 	
* *Selenotoca multifasciata* 	
* *Selenotoca papuensis* 		

**Argusfisker** er en gruppe av piggfinnefisker.

Disse små fiskene er utbredt i kystfarvann og elvemunninger i det indopasifiske området, og de trives best i brakkvann. *Scatophagus tetracanthus* kan også leve i rent ferskvann.

Argusfisker er populære akvariefisker.

## Eksterne lenker
* 
*
Tussa (fjell)

**Tussa** (også kalt **Hatten**) er et fjell i Volda kommune. Det har en høyde på 1&nbsp;371 meter over havet. Sørsiden av fjellet ligger mot Kringdalen i Hornindal, mens nordsiden ligger mot Styggedalen i Ørsta.

## Se også
* Liste over fjell i Hornindal
* Sidedaler i Hornindal

## Referanser
Konfliktåret 1733

## Pågående konflikter
*Korsikanske opprøret (**1733**-1743)
*Den polske tronfølgekrig (**1733**-1738)
**Kongeriket Polen (under Stanisław Leszczyński), Frankrike, Spania, Hertugdømmet Savoie på den ene siden
**Kongeriket Polen (under August III), Russland, Kurfyrstedømmet Sachsen og Østerrike på den andre siden
*Afsharid-osmanske krig (1730-1735)
**Afsharid-riket på den ene siden
**Det osmanske rike på den andre siden
*Cresapkrigen (1730-1739)
**Pennsylvania på den ene siden
**Maryland på den andre siden

## Hendelser

## Fødsler
* 1. februar – Kong August II av Polen (født 1670)
* 4. mars – Claude de Forbin, fransk marineoffiser (født 1656)

## Referanser
Lamborghini Aventador

**Lamborghini Aventador** er en todørs, toseters sportsbil som produseres av Lamborghini. 

Bilen ble avduket ved Bilutstillingen i Genève i februar 2011, og overtok etter Lamborghini Murciélago, som da var ti år gammel. Designet er hentet fra konseptbilene Lamborghini Reventón og Lamborghini Estoque. 

Motoren heter *L539*, og yter 515 kW (690hk) og 690 NM. Dette gir en akselerasjon fra 0 til 100 km/t på 2,9 sekunder. Bensinforbruket er 1,72 liter/mil, og CO2-utslippet er 398 g/km. Firehjulstrekksystemet er elektronisk styrt, og er utviklet av svenske Haldex.

Navnet aventador kommer fra en kjent okse. Lamborghini sine modeller fra Miura og oppover er oppkalt etter kjente okser.

## Eksterne lenker
*
Falkenberg (ortsteil)

Falkenberg er en ortsteil i Berlins bydel Lichtenberg. Stedet ligger i Berlins nordøstlige hjørne, omgitt av jorder som tidligere var utslippssteder for Berlins avløpsvann, såkalte *rieselfelder*.

Landsbyen ble anlagt på 1200-tallet som en strassendorf, det vil si med hus langs en lang gate. Den eldste skriftlige kilde til stedets navn er et dokument utstedt av Otto V av Bayern 26. juni 1370.

Marie-Elisabeth von Humboldt, mor av Wilhelm og Alexander von Humboldt kjøpte Falkenberg i 1791. Hun oppførte den gamle landsbykirken etter tegninger av byggmester Paul Ludwig Simon, i klassisistisk stil og med et tårn i stein. Her er hun også gravlagt i 1796, bare 55 år gammel. Gravlagt samme sted er hennes ektefelle Alexander Georg von Humboldt (1720–1779) og hennes første ektefelle Friedrich Ernst von Holwede (1723–1765), samt en datter fra første ekteskap. Byen Berlin kjøpte Falkenberg i 1875 til bruk som område for spredning av byens avløpsvann.

Falkenberg ble innlemmet i Stor-Berlin i 1920, i den daværende administrative bydelen Weissensee. Wehrmacht sprengte den gamle landsbykirken 21. april 1945 under tilbaketrekningen fra den fremrykkende røde arme. Mellom 1945 og Tysklands gjenforening i 1990 lå Falkenberg i Øst-Berlin.
## Bilder


Fil:Berlin-Falkenberg-Dorffriedhof-01.jpg |Gravplassen til Humboldt og Holwege-familien
Fil:Berlin-Falkenberg-Kath-Kirche-01.jpg |Den katolske kirken St. Konrad 
Fil:Berlin-Falkenberg-Dorfkate-01.jpg |Restaurerte landarbeiderhus fra 1856

## Kollektivtransport
Berlins sporvei linje M4 og M17 og busslinje 197 trafikkerer Falkenberg. 

## Eksterne lenker
* 
* Utdrag av historien på bydelens hjemmeside
Bendiktsen-saken

**Bendiktsen-saken**, også omtalt som **Sjøvegan-drapet**, var i over 20 år en av Norges mer omtalte og omfattende uoppklarte drapssaker. **Marie-Louise Bendiktsen** (født 1939) var en kvinne som ble funnet død ved sengen sin på soverommet 15. juli 1998 i sitt nedbrente hjem på Sjøvegan i Salangen. Saken ble henlagt i 2003, gjenopptatt i 2008 og deretter henlagt på nytt. Saken ble gjenopptatt igjen i 2013, og i 2018 ble en 41 år gammel srilanker pågrepet for drapet. Mannen ble senere tiltalt og dømt for drapet av Nord-Troms tingrett i april 2019. Han ble dømt til 11 års fengsel. Den domfelte anket, men ble i oktober samme år dømt skyldig også i Hålogaland lagmannsrett. Lagmannsretten skjerpet dessuten straffen med seks år, til 17 års fengsel.

## Saken
Bendiktsen ble funnet død 15. juli 1998 etter at huset hennes brant ned. Obduksjonen viste at den 59 år gamle kvinnen var knivstukket en rekke ganger og voldtatt før brannen. Politiet tror gjerningsmannen tente på huset for å skjule forbrytelsen. Politiet rykket massivt inn i det vesle samfunnet der det bodde 1000 mennesker fordelt på 300 husstander. Etter hvert ble det funnet et biologisk spor på drapsstedet. Politiet innhentet under etterforskningen 1916 DNA-profiler tilhørende menn i alderen 15–72 år, men klarte ikke å identifisere en sannsynlig gjerningsmann. Våren 2002 ble Kripos anmodet om å foreta en gjennomgang av saken. Det ble antydet da at drapsmannen hadde god kjennskap til hvem Marie Louise Bendiktsen var, før han tok henne av dage. 

## Pågripelsen og domfellelsen
Med ny teknologi hadde politiet i perioden 2017–2018 undersøkt DNA-profilene på nytt. Dette førte til at en tidligere asylsøker fra Sri Lanka ble pågrepet på Gardermoen 20. juni 2018. Denne asylsøkeren hadde bodd i Salangen i perioden drapet skjedde. Han hadde hatt sommerjobb hos Bendiktsen få måneder før drapet. Han hadde blitt utvist fra Norge i 2009 grunnet domfellelser, men var tilbake i Norge for å besøke familie da han ble pågrepet. Srilankeren ble tiltalt for drapet i januar 2019 og dømt skyldig av Nord-Troms tingrett i april samme år. Han ble dømt til 11 års fengsel, men anket dommen umiddelbart.

Høsten 2019 kom ankesaken opp for Hålogaland lagmannsrett. Også der ble srilankeren dømt skyldig i drapet. Lagmannsretten skjerpet også straffen med seks år, til 17 års fengsel. Den dømte ble også dømt til betale 300000 kroner til Bendiktsens datter og sønn. Årsaken til straffeskjerpelsen er at lagmannsretten mener den domfelte er født i desember 1976, og altså var 21 år gammel da drapet ble begått, og ikke 17 år gammel som tingretten la til grunn. Mannen anket straffeutmålingen til Høyesterett, men Høyesteretts ankeutvalg avviste anken i januar 2020. Dommen og straffen fra lagmannsretten er derfor endelig.

## Referanser
Alexander Zeisal Bielski

**Alexander Zeisal Bielski** (født 19. oktober 1912 i Stankiewicze nær Nowogródek i datidens Polen, død 18. august 1995 i Brooklyn i New York City) var en polsk jøde og leder for en gruppe partisaner som reddet minst  jøder fra nazistene i Polen og Hviterussland under 2. verdenskrig.
## Liv og virke
Alexander Bielski vokste opp i en polsk-jødisk familie i en liten landsby i Øst-Polen. Han hadde ni brødre og to søstre. Da Operasjon Barbarossa ble igangsatt dannet flere av Bielski-brødrene militære enheter for å kjempe mot de tyske okkupantene. Partisanene gjemte seg i dype skoger i Hviterussland gjennom verdenskrigen. Alexander Bielski forlot partisanene til fordel for Den røde armé i noen måneder, før  han kom tilbake for å redde sine brødre og jødene fra tyskerne. Hans første kone og deres spedbarn skal ha blitt myrdet av nazistene.

En av jødene han reddet var den da atten år gamle Sonia Boldo, som han senere giftet seg med. Etter krigen flyttet Bielski først til Israel, før han flyttet videre til New York i 1956. Han døde av hjertestans i Brooklyn, i en alder av 82 år. Han etterlot seg to barn og seks barnebarn på tidspunktet for sin død.

Flere av barnebarna tjenestegjorde i Israels forsvar. Bielski ble portrettert av Liev Schreiber i krigsfilmen *Defiance* (2008).

## Referanser
Taejong av Joseon

**Taejong av Joseon** (født 18. mai 1367 i Hamhung, død 15. mai 1422 i Seoul) var tredje konge i kongedømmet Joseon.

## Tronfølgestrid
Etter etableringen av kongedømmet Joseon i 1392 kom også spørsmålet om hvem av Kong Taejos sønner som skulle etterfølge faren som Joseon-konge. Taejos femte sønn med dronning Sineui, Yi Bang-won, hadde bidratt mest til å få faren til trona. Men statsminister Jeong Do-jeon og Nam Eun brukte sin innflytelse overfor Kong Taejo til å foreslå hans åttende sønn, andre sønn med dronning Sindeok, prins Uian (Yi Bang-seok) som kronprins i 1392. 

Konflikten kom opp i dagen fordi Jeong Do-jeon, som formet og etablerte det ideologiske, institusjonelle og juridiske grunnlaget for det nye kongedømmet mer enn noen annen, så Joseon som et kongedømme ledet av ministre utpekt av kongen mens Yi Bang-won ville etablere et absolutt monarki styrt direkte av kongen. Med Taejos støtte begrenset Jeong Do-jeon kongefamiliens makt ved å forby det politiske engasjementet til prinsene, samt ved å forsøk å avvikle prinsenes private armeer. Begge sider var klar over hatet overfor hverandre og forberedte seg på å slå til først. 

Etter dronning Sindeoks plutselige død i 1398 og i Kong Taejos sørgeperiode, slo kongens andre sønn, Yi Bang-won til og raidet det kongelige palasset, der han drepte Jeong Do-jeon og hans støttespillere, samt dronning Sindeoks to sønner (hans halvbrødre) inkludert kronprinsen. Hendelsen ble hetende «prinsenes første kamp».

## Konge
Sjokkert over at hans sønner ville drepe hverandre for trona og psykisk utmattet som følge av drapet på hans andre kone, abdiserte Kong Taejo og kronet umiddelbart hans andre sønn Yi Bang-gwa, eller Kong Jeongjong som ny Joseon-konge. 

En av Kong Jeongjongs første handlinger som monark var å flytte hovedstaden tilbake til Gaeseong, der han mente det var betydelig mer komfortabelt å være. Fremdeles hadde Yi Bang-won reell makt og kom raskt i konflikt med den misfornøyde og eldre bror, Yi Bang-gan, som også ønsket seg makt. I 1400 var spenningen mellom Yi Bang-wons fraksjon og Yi Bang-gans tilhengere så sterk at den eskalerte til en åpen kamp, som ble kjent som «prinsenes andre kamp». Yi Bang-gan tapte og ble sendt i eksil til Tosan mens hans støttespillere ble henrettet. 

Under dette presset gjeninnsatte Kong Jeongjong Yi Bang-won som arving, og valgte deretter å abdisere. Samme år ble Yi Bang-won kronet til tredje Joseon-konge, som Kong Taejong.

## Kong Taejongs fulle navn posthumt
* Kong Taejong Gongjeong Seongdeok Sin-gong Geoncheon Chegeuk Daejeong Gye-u Munmu Yecheol Seongnyeol Gwanghyo den store av Korea
* 태종공정성덕신공건천체극대정계우문무예철성렬광효대왕
* 太宗恭定聖德神功建天體極大正啓佑文武叡哲成烈光孝大王
Haugaland Golfklubb

**Haugaland Golfklubb** er en norsk golfklubb. Haugaland golfklubbs bane, Sveio Golfpark, ligger til i Sveio ca.20 minutter nord for Haugesund. Det er en par 72 bane der de første ni hullene har preg av en skogsbane og de siste ni er mer åpne i et myr/lynglandskap. Banen som er 6250 meter lang er designet av Svein Drange Olsnes og ble til ved et interkommunalt samarbeid. Den stod ferdig i 2008.

## Eksterne lenker
* Hjemmeside
Frank Meyer

**Frank Meyer** (født 22. mai 1964 i Liesborn i Wadersloh, Kreis Warendorf) er en tysk-norsk historiker. Han var førstearkivar og deretter avdelingsarkivar i Riksarkivet i perioden 2001-2003, deretter professor i flerkulturelle studier ved Høgskolen i Oslo og den sammenslåtte Høgskolen i Oslo og Akershus fram til 2012. Meyer var rektorkandidat ved rektorvalget ved Høgskolen i Oslo og Akershus i 2011. Fra 2011 har han vært daglig leder for Arbeiderbevegelsens arkiv og bibliotek. Fra 2011 til 2018 var han redaktør for det vitenskapelige tidsskriftet *[[Arbeiderhistorie (årbok)|Arbeiderhistorie]]* og siden 2020 for den vitenskapelige publikasjonen *Fortuna. Tidsskrift for historie, teknologi og kultur med tilknytning til de gamle norske jernverkene*.

Meyer er dr.art. fra Universitetet i Oslo (2001) og dr.phil. fra Universität Greifswald (1997).

## Bibliografi
Frank Meyer har blant annet skrevet og redigert disse bøkene:

* 2022: *[https://cdforskning.no/cdf/catalog/book/180 Arbeid, arbeidere og arbeiderbevegelse på Agder 1500–2020]*
* 2018: *Norges lyder. Stabbursklokker og storbykakofoni*
*2009: *Tyskerleirene. Leirer for tyske flyktninger i Norden 1938-1945*
* 2008: *[https://www.nkvts.no/rapport/nasjonal-stottegruppe-for-parorende-overlevende-og-berorte-etter-flodbolgekatastrofen-2004-en-studie-av-organisering-og-virksomhet/ Nasjonal støttegruppe for pårørende, overlevende og berørte etter flodbølgekatastrofen 2004. En studie av organisering og virksomhet]* (Nasjonalt kunnskapssenter om vold og traumatisk stress, Rapport 1/2008; sammen med Toril Storholt og Ole Kristian Hjemdal) 
* 2008: *Uten grenser? Migrasjon og minoriteter* (sammen med Knut Kjeldstadli) 
* 2004: *Digitalisering av kulturarvmateriale*
* 2001: *«Dansken, svensken og nordmannen ... Skandinaviske habitusforskjeller sett i lys av kulturmøtet med tyske flyktninger. En komparativ studie»"* 
* 2000: *Nordic Historiography in the 20th Century* (sammen med Jan Eivind Myhre) 
* 2000: *Schreiben für die Fremde. Politische und kulturelle Publizistik des deutschen Exils in Norwegen und Skandinavien 1933-1940*
* 1993: *Die norwegisch-sprachige Publizistik des deutschen Exils in Norwegen (1933-1940)*
* 1993: *Interessenkonflikte im Verein Deutscher Ingenieure und die verbandliche Pluralisierung der technischen Regelsetzung (1850-1925)*

## Priser og utmerkelser

* 2012: Kjersti Bosdotter-prisen for artikkelen «Multinasjonale konserner, mennesker og miljø i den globale aluminiumindustrien. Porto Trombetás (Brasil) og Årdal (Norge)» i "Arbetarhistoria"
*2006: Arbeidsmiljøprisen, Høgskolen i Oslo (sammen med Hogskolen i Oslos storband)
*1994: 4. pris i skrivekonkurransen «Schreiben über Norwegen»

## Referanser


## Eksterne lenker
Hellas' kommunistiske parti

**Hellas' kommunistiske parti** (gresk: Κομμουνιστικό Κόμμα Ελλάδας, Kommounistikó Kómma Elládas, kortform K.K.E. eller KKE) ble stiftet i 1918. Det var per 2022 det eldste partiet i gresk politikk. Det stiller seg sterkt negativt til EU.

## Referanser


## Eksterne lenker
*
Sidedaler i Hornindal

På **nordsiden** av Hornindal ligger disse sidedalene:
* Otterdal
* Hjortedalen, som igjen består av:
** Guridalen
** Skipedalen
** Litledalen
** Blåbreddalen
* Sætredalen, som igjen består av:
** Kringdalen

På **sørsiden** av dalen ligger disse sidedalene:'''
* Kyrkjhornsdalen
* Godmordalen
* Holskardalen
* Knutsdalen
* Terdalen


## Se også
*Fjell i Hornindal
Sæbyvannet

**Sæbyvannet** ligger 47 meter over havet i Mossevassdraget i Våler i Østfold. Vannet ligger i jordbrukslandskap, og er en relativt grunn og meget næringsrik innsjø. Vannkvaliteten har i perioden 1985–2006 variert, men ikke blitt bedre med hensyn på næringssalter og partikler. Etter kriterier i EUs rammedirektiv for vann, er Sæbyvannet i dårlig økologisk tilstand. Vannet er likevel et viktig frilufts- og badeområde, og det finnes blant annet suter i vannet.

Vannet drenerer gjennom Svinna (Unumselva) til Vansjø.

I nordenden av vannet passerer fylkesvei 115. Rundt sørenden går fylkesvei 282.

## Referanser